open-index/open-wikipedia-markdown huggingface dataset:
Mount Guyon

**Mount Guyon** er eit fjell med ein liten topp, 2541 moh. Det ligg på vestsida av Deceptionbreen og er det høgaste fjellet i Warren Range i Antarktis. Den nordlege gruppa under Commonwealth Trans-Antarctic Expedition (1956–58) kalla fjellet «Mount Warren» etter Guyon Warren, eit medlem av gruppa i 1957–58. Namnet vart ikkje godkjend for å unngå og forveksle det med eit anna  Mount Warren, så namnet Mount Guyon vart godkjend i staden.

## Kjelder
Mount Harrison

**Mount Harrison** er eit stort fjell på 1955&nbsp;moh. som dominerer ryggen mellom Robilliardbreen og Svendsenbreen i Usarp Mountains i Antarktis. Det vart namngjeve av Advisory Committee on Antarctic Names etter Louis J. Harrison, ein helikoptermekanikar i US Army under landmålingane til US Geological Survey av dette fjellet.

## Kjelder
Harvey Peak

**Harvey Peak** er eit isfritt fjell, 2120 moh, som ligg 2&nbsp;nautiske mil sør for Finger Ridges i Cook Mountains i Antarktis. Det vart kartlagd av US Geological Survey frå tellurometermålingar og flyfoto, 1959–63, og vart namngjeven av Advisory Committee on Antarctic Names etter Paul Harvey, eit medlem av flystøttegruppa til U.S. Army for Topo North og Topo South (1961–62) som utførte tellurometermålingar.

## Kjelder
Haven Mountain

**Haven Mountain** er eit markant fjell, 2470 moh, med ein skarp snørygg i den høgaste (austlege) delen, som ligg 2&nbsp;nautiske mil nordaust for Three Nunataks nordvest i Britannia Range. Det fekk dette namnet av gruppa ved Darwinbreen under Commonwealth Trans-Antarctic Expedition (1956–58), som låg i ly i fem dagar i eit stortsett snøfritt område nedafor nordsida av fjelltoppen.

## Kjelder
Mount Hayter

**Mount Hayter** er eit fjell i Antarktis, 2690 moh, som ligg 1&nbsp;nautisk mil søraust for Laird Plateau på vestsida av Olson Neve. Det vart sett av New Zealand Geological Survey Antarctic Expedition (1964–65) og kalla opp etter Adrian Hayter, ein leiar ved Scott-basen i 1965.

## Kjelder
Mount Henderson i Britannia Range

**Mount Henderson** er eit markant fjell på 2660 moh. som ligg 5&nbsp;nautiske mil vest for Mount Olympus i Britannia Range i Antarktis. Det vart oppdaga og namngjeve av Discovery-ekspedisjonen.

## Kjelder
Horseshoe Mountain

**Horseshoe Mountain** er eit fjell like vest for Mount Fleming, som ligg på nordsida av toppen av Taylorbreen, nær kanten av polarplatået i Oates Land i Antarktis, nær grensa til Victoria Land. Det vart oppdaga av Discovery-ekspedisjonen, og fekk dette namnet på grunn av forma si.

## Kjelder
Mount Hoskins

**Mount Hoskins** er eit fjell, 2030 moh, som ligg på vestsida av Starshotbreen, 4&nbsp;nautiske mil sør for Mount Lindley i Antarktis. Det vart oppdaga av Discovery-ekspedisjonen, og kalla opp etter sir Anthony Hoskins, ein tidlegare Lord av Admirality.

## Kjelder
Howell Peak

**Howell Peak** er eit lite fjell, 1750 moh i nordvestenden av Daniels Range i Usarp Mountains i Antarktis. Det vart kartlagd av US Geological Survey frå landmålingar og flyfotografi i U.S. Navy, 1960–62, og vart namngjeven av Advisory Committee on Antarctic Names etter Kenneth R. Howell, ein meteorolog i US Antarctic Research Program ved Amundsen-Scott-stasjonen, 1967–68.

## Kjelder
Mount Hubble

**Mount Hubble** er eit fjell med ei høgd opp mot 2490 moh mellom Mount Field og Mount Dick i Churchill Mountains i Antarktis. Det vart kalla opp etter amerikanske astronom Edwin Powell Hubble frå Mount Wilson Observatory ved Carnegie Institution of Washington, 1919–53. I 1923 synte han at ekstragalaktiske stjernetåker låg langt utanfor vår eigen galakse, og at dei faktisk var sjølvstendige stjernesystem.

## Kjelder
Mount Hughes

**Mount Hughes** er eit fjell, 2250 moh, halvvegs mellom Mount Longhurst og Tentacle Ridge i Cook Mountains i Antarktis. Det vart oppdaga av Discovery-ekspedisjonen (1901–04) og kalla opp etter J.F. Hughes, ein uløna sekretær i Royal Geographical Society, som hjelpte til med førebuinga av ekspedisjonen.

## Kjelder
Jacobs Peak

**Jacobs Peak** er ein fjelltopp, 2040 meter over havet, som ragar over nordenden av ryggen som ligg på vestsida av Ragotzkiebreen i Britannia Range i Antarktis. Fjellet vart namngjeve av Advisory Committee on Antarctic Names etter John D. Jacobs, ein amerikansk utvekslingsobservatør ved Vostok-stasjonen i 1964.

## Kjelder
Johnson Spire

**Johnson Spire** er eit fjell med ein tind på toppen og ei høgd opp mot 1570 moh. mellom Cranfield Icefalls og Gaussiranbreen nordaust for Britannia Range i Antarktis. Det vart namngjeve av Advisory Committee on Antarctic Names etter Bradish F. Johnson, sjef ved Optical Science Laboratory i US Geological Survey (USGS), som var ansvarleg for å kalibrere flykamera nytta til kartlegginga av Antarktis. Han utførte GPS-observasjonar under USGS – Ohio State University-ekspedisjonen til Dei transantarktiske fjella sommaren 1999–2000.

## Kjelder
Kanak Peak

**Kanak Peak** er eit kjenneleg isfritt fjell, 2410 moh, som ligg 6 nautiske mil (11&nbsp;km) nordvest for Mount Gniewek og nord for toppen av Carlyonbreen i Cook Mountains i Antarktis. Det vart kartlagd av US Geological Survey (USGS) frå tellurometermålingar og flyfoto, 1959-63. Det vart namngjeve av Advisory Committee on Antarctic Names (US-ACAN) etter kapteinløytnant R.A. Kanak i U.S. Navy som var kaptein påUSS «Durant» på ein havstasjon som støtta flyturane mellom Christchurch og McMurdo Sound under U.S. Navy Operasjon Deepfreeze 1963.
 
## Kjelder
Keating Massif

**Keating Massif** er eit ulendt hovudsakleg isdekt massiv, 20&nbsp;km langt, med ei høgd opp mot kring 2370 moh, og som ligg nordvest for sørkanten av Byrdbreen. Fjellet omfattar Mount Fries og dannar den sørvestlege grensa til Zellerbreen i Churchill Mountains. Det vart namngjeve etter newzealandske Colin Keating, som var justisminister i landet frå 1997 - 2000. 
 
## Kjelder
Keim Peak

**Keim Peak** er eit merkverdig fjell (2045 moh) sør på Pomerantz Tableland i Usarp Mountains. Det vart kartlagd av US Geological Survey (USGS) frå landmålingar og flyfotografi i U.S. Navy, 1960-62. Det vart namngjeve av Advisory Committee on Antarctic Names (US-ACAN) etter Mike B. Keim i US Navy, ein flyfotograf i skvadron VX-6 i Victoria Land i 1962-63 og 1963-64.
 
## Kjelder
Mount Keltie

**Mount Keltie** er eit fjell, 2640 moh, halvvegs mellom Mounts Kosko og Chalmers i Conway Range. Det vart oppdaga av Discovery-ekspedisjonen (1901–04) og kalla opp etter sir John Scott Keltie, sekretær i Royal Geographical Society, 1892-1915.
 
## Kjelder
Kirchner Peak

**Kirchner Peak** er eit noko isolert fjell, 1170 moh, 2 nautiske mil (3,7&nbsp;km) nord-nordaust for Gaylord Ridge i Nebraska Peaks. Det vart namngjeve av Advisory Committee on Antarctic Names (US-ACAN) etter J.F. Kirchner, eit medlem av den geofysiske feltgruppa frå US Antarctic Research Program (USARP) i løpet av Rossbarrieren-prosjektet, 1974–75 og 1976-77.

## Kjelder
Mount Kopere

**Mount Kopere** er eit fjell 1,5 nautiske mil (2,8&nbsp;km) nordvest for Lyttelton Peak sentralt i Cobham Range. Det vart namngjeve av Holyoake, Cobham og Queen Elizabeth Range-gruppa frå New Zealand Geological Survey Antarctic Expedition (NZGSAE) (1964–65). Kopere er eit maori-ord for pil. 

## Kjelder
Mount Kosko

**Mount Kosko** er eit fjell, 1795 moh, som ligg 6 nautiske mil (11&nbsp;km) nord for Mount Keltie i Conway Range. Det vart kartlagd av US Geological Survey (USGS) frå tellurometermålingar og flyfoto, 1959-63. Fjellet vart namngjeven av Advisory Committee on Antarctic Names (US-ACAN) etter Arno Kosko, ein forskar på ionosfæren ved Byrd-stasjonen, 1963.

## Kjelder
Krissek Peak

**Krissek Peak** er ein spiss fjelltopp med ei høgd på kring 2500&nbsp;moh. på sørvestryggen frå Mount Henderson i Britannia Range. Det er kalla opp etter geolog Lawrence A. Krissek frå Byrd Polar Research Center og Department of Geology and Mineralogy ved Ohio State University, som arbeidde mange somrar sentralt i Dei transantarktiske fjella frå kring 1985-86.

## Kjelder
Mount Liard

**Mount Liard** er eit fjell 6 nautiske mil (11&nbsp;km) aust for Mount Durnford i Churchill Mountains. Det har ei høgd på 1770 moh. på ryggen sør for Cooper snøfelt. Det vart namngjeve av Advisory Committee on Antarctic Names (US-ACAN) etter Theodore J. Liard jr. (1918–2002), geograf i Department of Interior og Department of Defense i den toponymiske forskinga for U.S. Board on Geographic Names, 1949–80.
 
## Kjelder
Mount Lindley

**Mount Lindley** er eit fjell, 1760 moh, som ligg på vestsida av Starshotbreen, 4 nautiske mil (7 km) nord for Mount Hoskins. Det vart oppdaga av Discovery-ekspedisjonen (1901-04) og kalla opp etter Lord Nathaniel Lindley, eit medlem av komiteen som laga dei endelge instruksjonane for ekspedisjonen.
 
## Kjelder
Mount Longhurst

**Mount Longhurst** er eit markant fjell, 2845 moh, som ligg vest for Mill Mountain og utgjer det høgaste punktet på Festive Plateau i Cook Mountains. Det vart oppdaga av Discovery-ekspedisjonen (1901–04) og kalla opp etter Cyril Longburst, sekretær på ekspedisjonen.

## Kjelder
Byrd Polar Research Center

**Byrd Polar Research Center**, stundom forkorta **BPRC**, er eit polar- og alpint forskingssenter ved Ohio State University.

Byrd-senteret vart oppretta i 1960 som Institute for Polar Studies. Namnet vart endra i 1987. Forskingsfokuset var opphavleg geologi, glasiologi og biologi. I dag fokuserer BPRC på mellom anna paleoklimatologi, fjernmåling, polar meteorologi, isbredynamikk og geokjemi.  

## Kjelder

**Denne artikkelen bygger på «[[:en:Byrd Polar Research Center|Byrd Polar Research Center]]» frå ,  den 13. mars 2013.* 
*** oppgav desse kjeldene:*
* Byrd Polar Research Center 



## Bakgrunnsstoff
* Study Reveals Complex Changes In West Antarctic Ice Streams 
* Glaciers Melting Worldwide, Study Finds *frå [[National Geographic]]*
* Byrd Polar Research Center, a series of articles about the research center from ''The Antarctic Sun''
Lookout Dome

**Lookout Dome** er eit isdekt, kuppelforma fjell på 2470 moh. i Miller Range i Antarktis. Det fekk namnet sitt av New Zealand Geological Survey Antarctic Expedition (NZGSAE) (1961–62) fordi ein frå toppen hadde eit godt utsyn over Nimrodbreen og vart nytta som ein kartleggingsstasjon.

## Kjelder
Lowry Massif

**Lowry Massif** er eit kompakt samling av rygglinjer utan ein kulminerande topp, med ei høgd opp mot kring 1800&nbsp;moh på sørsida av Byrdbreen. Gruppa er 3 nautiske mil (6&nbsp;km) lang og ligg 3 nautiske mil (6&nbsp;km) sør-sørvest for Mount Tuatara. Ein del av Shackleton Limestone vart målt her av geologen i United States Antarctic Program (USAP) Edmund Stump, 21. november 2000. Det er kalla opp etter geolog Patrick H. Lowry, som deltok i gruppa til Stump frå Arizona State University, 1977–78 og 1978–79.

## Kjelder
Mount Gillmor

**Mount Gillmor** er eit stort sett isfritt fjell (2185 moh) ved sørsida av toppen av Svendsenbreen i Usarp Mountains. 

Det vart kartlagd av US Geological Survey (USGS) frå landmålingar og flyfotografi i U.S. Navy, 1960-62. Det vart namngjeve av Advisory Committee on Antarctic Names (US-ACAN) etter C. Stewart Gillmor ein amerikansk utvekslingsforskar (ionosfærisk fysikk) ved den sovjetiske Mirny-stasjonen i 1961.

## Kjelder

**Denne artikkelen bygger på «[[:en:Mount Gillmor|Mount Gillmor]]» frå ,  den 13. mars 2013.* 
*** oppgav desse kjeldene:*
Lucia Peak

**Lucia Peak** er eit fjell 2 nautiske mil (3,7&nbsp;km) nordvest for Adams Crest i Ravens Mountains i Britannia Range. Det er kalla opp etter Charles R. Lucia som tente i 109th Airlift Wing som sjef for vedlikehaldskontroll under overføringa av LC-130-operasjonane frå U.S. Navy til Air National Guard

## Kjelder
Lyttelton Peak

**Lyttelton Peak** er det høgaste fjellet, 2335 moh, i Cobham Range. Det vart kartlagd av New Zealand Geological Survey Antarctic Expedition (NZGSAE) (1961–62) og gjeven dette slektsnamnet etter tidlegare generalguvernør på New Zealand, Lord Cobham.
 
## Kjelder
MacAyeal Peak

**MacAyeal Peak** er ein fjelltopp (ca. 1100 moh) som ligg 2 nautiske mil (3,7&nbsp;km) vest-nordvest for Brandwein Nunataks nord i dei sentrale Nebraska Peaks. Det vart namngjeve av Advisory Committee on Antarctic Names (US-ACAN) etter Douglas R. MacAyeal ved Institute of Quaternary Studies ved University of Maine, Orono, eit medlem av den glasiologiske gruppa frå US Antarctic Research Program (USARP) i løpet av Rossbarrieren-prosjektet, 1976-77.

## Kjelder
Mount Mace

**Mount Mace** er eit fjell i Antarktis på 1960 moh. Det ligg i All-Blacks Nunataks, vest for Churchill Mountains. Fjellet vart kalla opp etter Chris Mace, leiaren for Antarctic New Zealand Board frå det vart oppretta i 1996 til april 2003.

## Kjelder
MacPherson Peak

**MacPherson Peak** er eit markant fjell (2290 moh) ved nordvestenden av Pomerantz Tableland i Usarp Mountains. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-62. Det vart namngjeve av Advisory Committee on Antarctic Names (US-ACAN) etter Frank L. MacPherson, ein amerikansk helikoptermekanikar under kartlegginga av området. 

## Kjelder
Magga Peak

**Magga Peak** er eit pyramideforma fjell med bratte sider nord i Burnside Ridges. Fjellet har ein spiss topp. Det vart fotografert av U.S. Navy Operasjon Highjump i 1947. Ein gjekk første gong i land nær fjellet den 20. februar 1959 under ANARE (Australian National Antarctic Research Expeditions) (Magga Dan) leia av Phillip Law.

## Kjelder
Mandarich Massif

**Mandarich Massif** er eit ulendt Y-forma massiv som har ei høgd på 1860&nbsp;moh. på sørsida av Byrdbreen. Det ligg mellom Brecherbreen og Twombleybreen, to sidebrear til Byrdbreen. Det vart namngjeve av Advisory Committee on Antarctic Names (US-ACAN) etter kaptein (seinare kontreadmiral) Stevan Mandarich (1911–2001) i U.S. Navy, som var stabssjef for kontreadmiral R.E. Byrd under Operasjon Deep Freeze 1, 1955-56.

## Kjelder
Martin Dome

**Martin Dome** er ei snødekt høgd mellom Argosybreen og Argobreen i Miller Range. Det vart oppdaga i desember 1957 av den sørlege gruppa frå New Zealand under Commonwealth Trans-Antarctic Expedition (CTAE, 1956–58). Det er kalla opp etter L. Martin, leiaren for Scott-basen i 1958.

## Kjelder
University of Maine

** University of Maine ** er eit delstatseigd universitet oppretta i Farmington, men med flaggskipcampus i Orono i delstaten Maine i USA. 
Det vart oppretta i 1863 som *Maine College of Agriculture and the Mechanic Arts*, under Morrill Act. Universitetssystemet har seks lærestader. Fagretningar innan landbruk- skogbruk og fiskeri er framleis dei viktigaste faglege fokusområda.

Lærestadane i universitetssystemet er:
* University of Maine at Farmington (1863) – 2&nbsp;424 studentar
* University of Maine at Orono (1865) – 11&nbsp;435 studentar
* University of Maine at Fort Kent (1878) – 1&nbsp;076 studentar
* University of Maine at Presque Isle (1903) – 1&nbsp;548 studentar
* University of Maine at Machias (1909) – 1&nbsp;259 studentar
* University of Maine at Augusta (1965) – 5&nbsp;257 studentar

Ved universitetet var det 22&nbsp;999 studentar og 1&nbsp;583 vitskaplege tilsette i 2006, og same året var skulepengane i snitt ca. US$ 5&nbsp;500 for studentar folkeregistrert i Maine. Studiane vert gjeve opp til doktorgradsnivå ved campusen i Orono.

## Kjelder

**Denne artikkelen bygger på «[[:nb:University of Maine|University of Maine]]» frå ,  den 13. mars 2013.*  
 

## Bakgrunnsstoff
* University of Maine
Mount Martyn

**Mount Martyn** er eit fjell med berre fjellveggar, som ligg 3 nautiske mil (6&nbsp;km) sør for Eld Peak i Lazarev Mountains. Det er det truleg det mest markante fjellutspringet på vestsida av Matusevichbreen. Det vart fotografert av U.S. Navy Operasjon Highjump, 1946-47. Fjellet var tfotografert den 20. februar 1959, av ANARE (Australian National Antarctic Research Expeditions) (Magga Dan) leia av Phillip Law, og kalla opp etter D.F. Martyn, eit medlem av planleggingskomitteen til ANARE.

## Kjelder
Mount Marvel

**Mount Marvel** er eit fjell, 1540 moh, som ligg 7 nautiske mil (13 km) sør for Escalade Peak, nær toppen av Mulockbreen. Det vart namngjeve av Advisory Committee on Antarctic Names (US-ACAN) i 1964 etter offiser R. Marvel i U.S. Navy som var øvstkommanderande for Detachment Alpha ved McMurdo-basen i 1963.

## Kjelder
Mount Marzolf

**Mount Marzolf** er eit langstrekt delvis isfritt fjell som ligg ved toppen av Svendsenbreen, 2 nautiske mil (3,7&nbsp;km) vest for Mount Gillmor i Usarp Mountains. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-65. Det vart namngjeve av Advisory Committee on Antarctic Names (US-ACAN) etter John E. Marzolf, ein biolog i US Antarctic Research Program (USARP) ved McMurdo-basen, 1967-68.

## Kjelder
Mount Massam

**Mount Massam** er eit breitt, isdekt fjell kring 8 nautiske mil (15&nbsp;km) vest for Mount Lindley i Churchill Mountains. Det vart namngjeve av Holyoake, Cobham, og Queen Elizabeth Range-gruppa under New Zealand Geological Survey Antarctic Expedition (NZGSAE) (1964–65) etter D. Massam, som deltok i gruppa.

## Kjelder
Mount Mathew

**Mount Mathew** er ein fjelltopp i Antarktis på 2030 moh. Han ligg ved austsida av Starshotbreen, 2 nautiske mil (3,7&nbsp;km) nord for Mount Hotine i Surveyors Range. Fjellet vart namngjeve av New Zealand Geological Survey Antarctic Expedition (NZGSAE) (1960–61) for Felton Mathew, den første landmålingssjefen i New Zealand i 1840.

## Kjelder
Mount McClintock

**Mount McClintock** er det høgaste fjellet (3492&nbsp;moh) i Britannia Range i Australsk Antarktis, som ragar over sørenden av Forbes Ridge, 10&nbsp;km aust for Mount Olympus. Det vart oppdaga av Discovery-ekspedisjonen (1901–04) og kalla opp etter admiral sir Leopold McClintock i Royal Navy, eit medlem av skipskomiteen etter ekspedisjonen.

## Kjelder

**Denne artikkelen bygger på «[[:en:Mount McClintock|Mount McClintock]]» frå ,  den 13. mars 2013.* 
*** oppgav desse kjeldene:*
*
Mount McKerrow

**Mount McKerrow** er eit markant fjell på austsida av Starshotbreen, som ligg 5 nautiske mil (9&nbsp;km) nord for Thompson Mountain i Surveyors Range. Det vart oppdaga av New Zealand Geological Survey Antarctic Expedition (NZGSAE) (1960–61) og kalla opp etter James McKerrow, ein tidlegare landmålingssjef på New Zealand.

## Kjelder
McKinnis Peak

**McKinnis Peak** er ein fjelltopp (510&nbsp;moh) 2 nautiske mil (3,7&nbsp;km) søraust for Holladay Nunataks i Wilson Hills. Det ligg oppom halvøya som grensar til Tomilin- og Nollbreen i vest og Gillettisen i aust. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Joe D. McKinnis i U.S. Navy-skvadron VX-6, flyelektrikar og mannskap på LC-130F-flyet på fem Operasjon Deep Freeze-oppdrag i 1969.

## Kjelder
Medusa Peak

**Medusa Peak** er ein fjelltopp, 1700&nbsp;moh, søraust for Perseus Peak på Tentacle Ridge i Cook Mountains. Det vart namngjeve i samband med andre toppar i området etter Medusa, ein av dei tre gorgonane i gresk mytologi.

## Kjelder
Mount Metschel

**Mount Metschel** er eit markant, isfritt fjell, 1845 moh, som ligg 4 nautiske mil (7&nbsp;km) søraust for Angino Buttress og Skelton Icefalls. Det vart kartlagd av US Geological Survey (USGS) frå landmålingar og flyfoto. Det vart namngjeve av Advisory Committee on Antarctic Names (US-ACAN) etter offiser John J. Metschel i U.S. Navy som var kaptein på isbrytaren USS «Staten Island» i 1963. Metschel mista livet i Arktis, 15. oktober 1963, medan han var ute på isrekognosering i eit helikopter frå skipet sitt. 

## Kjelder
Mill Mountain

**Mill Mountain** er eit stort fjell med flat topp (2730 moh) på austenden av Festive Plateau i Cook Mountains. Dette fjellet vart truleg oppdaga av Discovery-ekspedisjonen (1901–04) under kaptein Robert F. Scott, som gav namnet «Mount Mill», etter historikaren Hugh Robert Mill, til ein topp nær Reeves Bluffs. Området vart kartlagd av US Geological Survey (USGS) frå landmålingar og fotografi tekne av U.S. Navy(1959–63). Det var ikkje noko markant fjell ved Reeves Bluffs, og sidan namnet Mount Mill er i bruk andre stader i Antarktis, endra Advisory Committee on Antarctic Names (US-ACAN) (1965) namnet til Mill Mountain og nytta det om dette fjellet som er skildra her. 

## Kjelder
Mount Moa

**Mount Moa** er eit fjell som ligg over 2000 moh. ved nordenden av Churchill Mountains i Antarktis. Det ligg oppom Kiwi Pass og ved sørenden av Kent Plateau, det vart kalla opp etter ein utdøydd fugleart som ikkje kunne fly på New Zealand, moaen (*Dinornis gigantea*). Det vart namngjeven i samband med det nærliggande passet, Kiwi Pass, som òg er ein fugl som ikkje kan fly (i dag utryddingstrua og verna) og som berre finst på New Zealand.

## Kjelder
Moody Peak

**Moody Peak** er ein fjelltopp over 1800 moh, som ligg heilt nord i Boomerang Range. Det vart namngjeve av Advisory Committee on Antarctic Names (US-ACAN) i 1964 etter Junior L. Moody, båtsmann i U.S. Navy som var ansvarleg for lossing av fly ved McMurdo-basen, 1959-60.

## Kjelder
Moore Pinnacle

**Moore Pinnacle** er eit einsamt fjell med ei høgd opp mot 2650&nbsp;moh sør i Mount Olympus i Britannia Range. I samband med Mount Olympus og Byrdbreen, er det kalla opp etter kaptein R.R. Moore i U.S. Navy som var øvstkommanderande på USS Mount Olympus, flaggskipet til U.S. Navy Operasjon Highjump, 1946–47, leia av adm. R.E. Byrd.

## Kjelder
Mount Morse

**Mount Morse** er eit fjell med ei høgd opp mot over 1800&nbsp;moh ved enden av ryggen som strekkjer seg vest frå Mount Egerton i Churchill Mountains. Fjellet er 6 nautiske mil (11&nbsp;km) vest for Mount Egerton. Det vart namngjeve av Advisory Committee on Antarctic Names (US-ACAN) etter Robert M. Morse, i Department of Physics ved University of Wisconsin, ein studieleiar i United States Antarctic Program (USAP) 1989–2002, inkludert forsking knytt til AMANDA, ein muon- og nøytrinodetektor nær Amundsen-Scott-stasjonen.

## Kjelder
Nebraska Peaks

**Nebraska Peaks** er eit spreidd gruppe fjell og nunatakar som ligg aust for Gaussiranbreen og Merrickbreen aust i Britannia Range. Det vart namngjeve av Advisory Committee on Antarctic Names (US-ACAN) etter University of Nebraska, Lincoln, der prosjektleiingskontoret til prosjekta på Rossbarrieren låg 1972-77. Fleire stader i gruppa er kalla opp etter folk frå dette kontoret. 

## Kjelder
Nepal Peak

**Nepal Peak** er ein fjelltopp, 1203 moh, ved nordenden av Goorkha Craters i Cook Mountains. Det vart namngjeve av Advisory Committee on Antarctic Names (US-ACAN) i samband med Goorkha Craters (Gurkha), eit namn gjeve av R.F. Scott, 1901-04. Nepal er i dag heimlandet til gurkhaene.

## Kjelder
Mount Nero

**Mount Nero** er eit fjell (2520 moh.) ved vestveggen of Daniels Range 3 nautiske mil (6&nbsp;km) nord for Forsythe Bluff i Usarp Mountains. Det vart kartlagt av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Leonard L. Nero, ein biolog i US Antarctic Research Program (USARP) ved McMurdo-basen, 1967-68.

## Kjelder
Mount Obruchev

**Mount Obruchev** er eit fjell 15 nautiske mil (28&nbsp;km) aust-søraust for Scar Bluffs, nær foten av Mawson Peninsula. Det vart kartlagt av Den sovjetiske antarktisekspedisjonen, 1958, og kalla opp etter den sovjetiske geologen Vladimir Obrutsjov.

## Kjelder
Operose Peak

**Operose Peak** er ein fjelltopp oppom Onnum Valley sørvest for Derrick Peak i Britannia Range. Dei bratte, nedre sidene av fjellet består av Beacon-sandstein; toppen (2130 moh) består av tjukk doleritt. Det latinske namnet tyder strevsam og syner til dei bratte fjellsidene som er tung å kome opp. 

## Kjelder
University of Wisconsin–Madison

**University of Wisconsin** er eit delstatseigd universitet med 15 campusar som inngår i **University of Wisconsin System**. Flaggskipuniversitetet er eit land-grant-universitet som ligg i Madison i delstaten Wisconsin i USA. Det vert ofte kalla *UW Madison* som Public Ivy-lærestad.

Universitetet vart oppretta i Madison i 1848. Tjue år seinare fekk denne lærestaden eiga jus-utdanning, og fleire campusar vart grunnlagt utover 1800-talet. Universitetssystemet oppstod 11.oktober  1971 ved samanslåinga av *University of Wisconsin* og *Wisconsin State University*.

Dei elleve viktigaste lærestadane under *UW* som tildeler akademiske grader, er:
* UW – Madison (1848) – 41&nbsp;466 studentar
* UW – Milwaukee (1956) – 28&nbsp;309 studentar
* UW – Oshkosh (1871) – 11&nbsp;080 studentar
* UW – Whitewater (1868) – 10&nbsp;502 studentar
* UW – Platteville (1866) – 6&nbsp;732 studentar
* UW – River Falls (1874) – 5&nbsp;862 studentar
* UW – Eau Claire (1916) – 10&nbsp;505 studentar
* UW – La Crosse (1909) – 9&nbsp;818 studentar
* UW – Stout, Menomonie (1891) – 8&nbsp;327 studentar
* UW – Superior (1893) – 2&nbsp;924 studentar
* UW – Stevens Point (1894) – 8&nbsp;842 studentar
* UW – Green Bay (1968) – 5&nbsp;803 studentar
* UW – Parkside, Kenosha (1968) – 4.&nbsp;14 studentar

University of Wisconsin Law School i Madison er med sine 820 studentar den einaste offentlege jus-utdanninga i Wisconsin.

Ved universitetet var det 162&nbsp;933 studentar og 32&nbsp;000 tilsette i 2007, og same året var skulepengane frå om lag US$ 5&nbsp;500 i snitt for studentar folkeregistrert i Wisconsin, avhengig av studiestad. Studiane vert gjeve opp til doktorgradsnivå i Madison og Milwaukee, elles til mastergad ved dei andre lærestadane.

Lærestaden får fjernvarme frå West Campus gasskraftverk, som yt 150 MW med kogenerasjon.

## Kjelder

**Denne artikkelen bygger på «[[:nb:University of Wisconsin|University of Wisconsin]]» frå ,  den 13. mars 2013.*  

## Bakgrunnsstoff
* University of Wisconsin
* University of Wisconsin System
* University of Wisconsin Law School
* University of Wisconsin Law Library
Parkinson Peak

**Parkinson Peak** er eit pyramideforma fjell (690 moh) nær kysten nord i det sentrale Wilson Hills. Det ligg oppom nordenden av ryggane som skil Tomilin- og Nollbreen. Fjellet vart vitja i mars 1961 av ei flygruppe frå ANARE (Australian National Antarctic Research Expeditions) (Magga Dan, 1961) leia av Phillip Law. Det er kalla opp etter W.D. Parkinson, ein geofysikar på ekspedisjonen.

## Kjelder
Peacock Heights

**Peacock Heights** er ei rekkje bratte fjell og ryggar som strekkjer seg over 11 nautiske mil (20&nbsp;km) og med ei breidde på 5 nautiske mil (9&nbsp;km) frå Mount Nares i Churchill Mountains. Fjellet stig frå kring 600&nbsp;moh ved Starshotbreen til kring 2600&nbsp;moh nær Mount Nares og dannar skiljet mellom Flynnbreen og Donnallybreen. Det vart namngjeve av Advisory Committee on Antarctic Names (US-ACAN) etter Dennis S. Peacock (Peacock Peak), direktør i Solar-Terrestrial Physics Program, Division of Atmospheric Sciences i National Science Foundation, 1975–87; nestleiar for Upper Atmospheric Research, 1988–91; sjefsforskar for U.S. Antarctic Program, 1991–2002, og i dag leiar for Polar Sciences Section i National Science Foundation (NSF) Office for polarforsking.

## Kjelder
Mount Perez

**Mount Perez** er eit fjell (1610 moh) ved sørsida av den øvre delen av Suvorovbreen, 6 nautiske mil (11&nbsp;km) sørvest for Hornblende Bluffs i Wilson Hills. Det vart namngjeve av Advisory Committee on Antarctic Names (US-ACAN) etter Manuel J. Perez, ein flyfotograf i U.S. Navy og US Geological Survey (USGS) som oppretta geodetisk kontroll for stadane mellom Cape Adare og Wilson Hills i løpet av 1962-63.

## Kjelder
Perseus Peak

**Perseus Peak** er eit markant, pyramideforma fjell i Antarktis langs Tentacle Ridge, nordvest for Medusa Peak i Cook Mountains. Fjellet består av sandstein. Det vart namngjeve i samband med andre fjell i området etter Persevs, helten i gresk mytologi som drep Medusa ved å kutte av ho hovudet med sverdet til Merkur. 

## Kjelder
Poorman Peak

**Poorman Peak** er eit fjell (1610 moh.) nær toppen av Suvorovbreen, 9 nautiske mil (17&nbsp;km) vest-sørvest for Mount Ellery i Wilson Hills. Det vart kartlagt av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Dean A. Poorman i US Navy, flymaskinist med skvadron VX-6 ved McMurdo-basen, 1967.

## Kjelder
Pope Mountain

**Pope Mountain** er eit stort sett isfritt fjell (1345 moh) like ved toppen av Tomilinbreen, 3 nautiske mil (6&nbsp;km) søraust for Governor Mountain i Wilson Hills. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter løytnant Thomas J. Pope i U.S. Navy Reserve, navigatør på LC-130F Hercules-flyet i løpet av Operasjon Deep Freeze, 1968.

## Kjelder
Portal Mountain

**Portal Mountain** er eit stort fjell i Antarktis. Fjellet har ei brei iskappe på toppen, og ligg sør for Lashly Mountains, på sørsida av hovudstraumen til Skeltonbreen der denne kjem ned frå polarplatået.

Fjellet vart oppdaga av gruppa frå New Zealand under Commonwealth Trans-Antarctic Expedition (CTAE, 1956–58), som namngav det etter tilknytinga til The Portal.

## Kjelder

**Denne artikkelen bygger på «[[:en:Portal Mountain|Portal Mountain]]» frå ,  den 13. mars 2013.* 
*** oppgav desse kjeldene:*
Pritchard Peak

**Pritchard Peak** er ein fjelltopp i Antarktis med ei høgd opp mot over 1800&nbsp;moh 3 nautiske mil (6&nbsp;km) søraust for Saburro Peak i Doll Mountains i Britannia Range. Det er kalla opp etter oberst Marion Graham Pritchard jr., som tente som nestkommanderande og så offiser på 109 Airlift Wing i løpet av overføringa av LC-130-operasjonane frå U.S. Navy til Air National Guard

## Kjelder
Pudding Butte

**Pudding Butte** er eit platåfjell i Antarktis, som ligg 2 nautiske mil (3,7&nbsp;km) sørvest for Beta Peak i Prince Albert Mountains i Oates Land, nær grensa til Victoria Land. 

Det vart namngjeven av den sørlege gruppa til under New Zealand Geological Survey Antarctic Expedition (NZGSAE), 1962–63, på grunn av eit etegilde dei hadde i den nærliggande leiren. 

## Kjelder
Mount Quackenbush

**Mount Quackenbush** er eit fjell med flat topp, 2435 moh, som dannar eit utskytande vinkel langs dei bratte klippene på nordsida av Byrdbreen, like vest for Peckhambreen. Det vart namngjeve av Advisory Committee on Antarctic Names (US-ACAN) etter kaptein Robert S. Quackenbush jr., stabssjef for admiral Cruzen under U.S. Navy Operasjon Highjump, 1946–47, leia av admiral Byrd.

## Kjelder
Mount Rainbow

**Mount Rainbow** er ein fjelltopp, 2050 moh, langs sørsida av Byrdbreen, som ragar over den breie ryggen mellom Zeller- og Seftonbreen. Det fekk dette namnet av New Zealand Geological Survey Antarctic Expedition (NZGSAE) (1960–61) fordi toppen bestod av fleire band med farga sandstein innimellom band av doleritt og rosa-grøn kalkstein.

## Kjelder
Rand Peak

**Rand Peak** er eit markant fjell (1510 moh.) sør i Nebraska Peaks i Britannia Range. Det vart namngjeve av Advisory Committee on Antarctic Names (US-ACAN) etter John H. Rand i U.S. Army Cold Regions Research og Engineering Laboratory (CRREL), som bora iskjernar ved staden J-9 (82º22'S, 168º40'W) under Rossbarrieren-prosjektet, somrane 1974-75 og 1976-77.

## Kjelder
Reynolds Peak

**Reynolds Peak** er eit markant fjell (785 moh) som ligg 6 nautiske mil (11&nbsp;km) nordvest for Eld Peak på vestsida av Matusevichbreen. To kjegleforma toppar vart oppdaga i området frå Peacock den 16. januar 1840 av William Reynolds og Henry Eld under US Exploring Expedition (1838–42). Den nordvestlege toppen vart kalla opp etter Reynolds av ekspedisjonsleiaren løytnant Charles Wilkes. I 1959 undersøkte Phillip Law frå ANARE (Australian National Antarctic Research Expeditions) stader i området. Referansane til Wilkes synte at fjellet som Reynolds og Eld såg samsvarte med fotografi av fjelltoppar på vestsida av Matusevichbreen. Fjellet skildra her vart gjeve namnet til Wilkes.
 
## Kjelder
Mount Rhone

**Mount Rhone** er det høgaste fjellet (2020 moh) i Bucknell Ridge nordaust i Britannia Range. Det vart namngjeve av Advisory Committee on Antarctic Names (US-ACAN) etter Christopher M. Rhone, ein sambandsoffiser i U.S. Naval Support Force i Antarktis, 1992&ndash;94.
 
## Kjelder
Mount Rich

**Mount Rich** er eit isolert fjell i Brown Hills, 5 nautiske mil (9&nbsp;km) nordvest for Diamond Hill. Det vart namngjeve av Victoria University of Wellington Antarctic Expedition (VUWAE) (1962–63) etter Charles C. Rich, ein geolog i US Antarctic Research Program (USARP) som var nestleiar og geolog på ekspedisjonen.
 
## Kjelder
Mount Richter

**Mount Richter** er eit fjell med ei høgd opp mot 2550&nbsp;moh mellom Gutenbergbreen og den øvre Starshotbreen nord i Holyoake Range i Churchill Mountains. Fjellet er 3 nautiske mil (6&nbsp;km) nord for Mount Hubble. Det vart namngjeve av Advisory Committee on Antarctic Names (US-ACAN) etter Charles F. Richter, ein amerikansk fysikar ved California Institute of Technology, 1930–70; og i samarbeid med Beno Gutenberg i 1935, utvikla hans Richterskalaen til å måle styrken på jordskjelv.
 
## Kjelder
Ringgold Knoll

**Ringgold Knoll** er eit fjell i Antarktis som ligg 9 nautiske mil (17&nbsp;km) sør for Archer Point på austsida av Matusevichbreen. Den 16. januar 1840 såg kapteinløytnant Cadwalader Ringgold på «Porpoise», eit av skipa under US Exploring Expedition (1838–42) under Wilkes, eit stort, mørkt fjell i denne retninga. Det vart namngjeve Ringgold's Knoll på eit kart av Wilkes. I 1959 undersøkte Phillip Law frå ANARE (Australian National Antarctic Research Expeditions) stader i området. Det var ikkje mogeleg å identifisere fjellet som vart sett av Ringgold, men dette fjellet låg høvande til nær Reynolds Peak og Eld Peak som var teikna ned på kartet til Wilkes. Det vart valt ut av Law til å få namnet til Wilkes.
 
## Kjelder
Mount Ritchie

**Mount Ritchie** er eit fjell på over 1600&nbsp;moh søraust i Warren Range. Fjellet ligg 3 nautiske mil (6 km) nordaust for Wise Peak på vestsida av Deceptionbreen. Det vart namngjeve av Victoria University of Wellington Antarctic Expedition (VUWAE), 1970-71, etter A. Ritchie, fossilkurator ved Australian Museum i Sydney, som deltok på VUWAE og som var med på å oppdaga viktige funnstader av fossil fisk i dette Skelton Neve-området.
 
## Kjelder
Roberts Pike

**Roberts Pike** er ein fjelltopp med ei høgd opp mot 1630 moh, 5 nautiske mil (9&nbsp;km) søraust for Mount Tuatara i Churchill Mountains. Fleire rygglinjer vert samla her og toppen gjev utsikt over Judithbreen, Entrikinbreen og Couzens Bay. Det vart namngjeve av Advisory Committee on Antarctic Names (US-ACAN) etter John «J.R.» Roberts, ein fjellklatrar frå New Zealand og feltguide i 12 sesongar i Antarktis med United States Antarctic Program (USAP), 1987-88 til 2000-01.

## Kjelder
Reckling Peak

**Reckling Peak** er eit isolert fjell, 2010 moh, som ligg opp den sentrale delen av ein fjellrygg ved isdallet på toppen av Mawsonbreen. Det vart kartlagd av US Geological Survey (USGS) frå landmålingar og flyfoto. Det vart namngjeve av Advisory Committee on Antarctic Names (US-ACAN) i 1964 etter kapteinløytnant Darold L. Reckling, som var pilot i U.S. Navy-skvadron VX-6 i 1961.
 
## Kjelder
Mount Ronca

**Mount Ronca** er eit fjell på over 2200 moh. som ragar over sørenden av Quest Cliffs i Geologists Range i Antarktis. Det vart kartlagt av US Geological Survey (USGS) frå tellurometermålingar og flyfoto i 1960-62. Det vart namngjeve av Advisory Committee on Antarctic Names (US-ACAN) etter Luciano B. Ronca, ein geolog i US Antarctic Research Program (USARP) ved McMurdo-basen, 1960-61.
 
## Kjelder
Mount Rummage

**Mount Rummage** er eit kjegleforma, bert fjell, 1510 moh, på vestsida av Ramseierbreen. Det er det vestlegaste fjellet langs nordveggen av Byrdbreen. Det vart namngjeve av Advisory Committee on Antarctic Names (US-ACAN) etter Laurence A. Rummage i U.S. Navy, som tok del i transportoperasjonane frå Christchurch under U.S. Navy Operasjon Deepfreeze, 1965.
 
## Kjelder
Saburro Peak

**Saburro Peak** er eit fjell sør for Doll Peak, med ei høgd opp mot 1930&nbsp;moh sør i Ravens Mountains i Britannia Range. Det er kalla opp etter oberst Richard M.Saburro, offiser under Operasjon Deep Freeze. Saburro var den første offiseren frå US Air Force i Operasjon Deep Freeze etter at operasjonen i 45 år vart kommandert av US Navy. 

## Kjelder
Schmehl Peak

**Schmehl Peak** er eit fjell (750 moh.) ved nordenden av ryggen som ligg oppom samløpet mellom Walshbreen og Tomilinbreen i Wilson Hills. Det vart kartlagt av United States Geological Survey (USGS) frå landmålignar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter løytnant Peter W. Schmehl i U.S. Navy Reserve, som var navigatør på LC-130F Hercules-flyet under Operasjon Deep Freeze 1968.

## Kjelder
Schroeder Peak

**Schroeder Peak** er eit fjell på 2230 moh, som ligg 3 nautiske mil (6&nbsp;km) nordvest for Mount Kopere i Cobham Range. Det vart kartlagd av United States Geological Survey (USGS) frå tellurometermålingar og flyfoto, 1960-62. Det vart namngjeve av Advisory Committee on Antarctic Names (US-ACAN) etter James E. Schroeder som var glasiolog i United States Antarctic Research Program (USARP) ved Little America V, 1959-60.

## Kjelder
Mount Schutz

**Mount Schutz** er eit fjell (1260 moh) ved austsida av toppen av Noll Glacier i Wilson Hills. Det vart kartlagd av United States Geological Survey (USGS) frå landmålignar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Albert C. Schutz i U.S. Navy, som var flykaptein på LC-117D og andreflygar på LC-130F under Operasjon Deep Freeze 1967 og 1968.

## Kjelder
Seay Peak

**Seay Peak** er eit spisst, isfritt fjell på 1805 moh og den nordaustlegaste toppen i Finger Ridges i Cook Mountains. Det vart kartlagd av United States Geological Survey (USGS) frå tellurometermålingar og flyfoto, 1959-63. Det vart namngjeve av Advisory Committee on Antarctic Names (US-ACAN) etter Benny F. Seay, som deltok i flystøtta under landmålingane her. 

## Kjelder
Mount Selby

**Mount Selby** er eit fjell på over 2200 moh. mellom Mount Henderson og Mount Olympus i Britannia Range. Det vart namngjeve av New Zealand Antarctic Place-Names Committee (NZ-APC) etter M.J. Selby, professor i geovitskap ved University of Waikato i Hamilton på New Zealand. Selby deltok i fleire ekspedisjonar i Antarktis, i 1969–70, 1971–72, og 1978–79, og utførte geologisk arbeid i Britannia Range.

## Kjelder
Mount Send

**Mount Send** er eit fjell på 1180&nbsp;moh. på nordsida av Pryor Glacier i Antarktis. Det ligg 10 nautiske mil (18&nbsp;km) aust for Basilica Peak, sør i Wilson Hills. Det vart kartlagd av United States Geological Survey (USGS) frå landmålingar og flyfoto tekne av U.S. Navy, 1960-62. Det vart namngjeve av Advisory Committee on Antarctic Names (US-ACAN) etter Raymond F. Send som var geofysikar i United States Antarctic Research Program (USARP) ved McMurdo-stasjonen, 1967-68.

## Kjelder
Serba Peak

**Serba Peak** er eit markant fjell (830 moh) som ligg oppom ryggen langs nordsida av Fergussonbreen i Wilson Hills. Det vart kartlagd av United States Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter løytnant Edward W. Serba i U.S. Navy, som var navigatør på LC-130F Hercules-flyet under Operasjon Deep Freeze 1967 og 1968.

## Kjelder
Sheppard Rocks

**Sheppard Rocks** er ei gruppe fjell som ligg 6&nbsp;km nordvest for Ricker Hills i Prince Albert Mountains i Oates Land. Dei vart kartlagde av United States Geological Survey (USGS) frå landmålingar og flyfot tekne av U.S. Navy, 1956-62. Det vart namngjeve av Advisory Committee on Antarctic Names (US-ACAN) etter Paul D. Sheppard, lageransvarleg ved Sørpolstasjonen vinteren i 1966.

## Kjelder
Ralf Hütter

**Ralf Hütter** () er ein tysk klaverspelar og songar i electronica-bandet Kraftwerk. Etter at Florian Schneider slutta i bandet i 2008, er han den einaste som har vore med heilt frå starten av.

## Biografi
Hütter vart fødd i Krefeld i Tyskland. Han bur i dag nær Düsseldorf.  Han møtte Florian Schneider medan han studerte improvisasjon ved konservatoriet i Düsseldorf.

## Sykkelinteresse
Ralf Hütter er ein entusiastisk tilhengjar av sykling. Ei vandesoge skal ha det til at då bandet var på verdsturné, så slapp bussen han av 100&nbsp;km frå endestaden, slik at han kunne sykle den siste vegen. Bandet byrja å sykle då dei spelte inn albumet *[[Die Mensch-Maschine]]* seint i 1970-åra. Singelen «Tour de France» inneheld lydar av syklar som sykkelkjede, girmekanismar og pusting frå ein syklist. Ralf Hütter prøvde på denne tida å overtale bandet til å spele inn eit album basert på sykling, men dette vart ikkje noko av. Prosjektet vart til slutt gjeve ut som Tour de France Soundtracks i 2003.

Hütter var involvert i ei alvorleg sykkelulukke i 1983, under innspelinga av det skrinlagde albumet *[[Techno Pop]]*. Berre singelen «Tour de France» og to demoar vart tilgjengeleg etter innspelingane. Han vart lagt i koma som følgje av ulukka.

## Kjelder

## Bakgrunnsstoff
*Article in the London Independent about Hütter's love of cycling
*Interview in ''The Guardian''
Ship Cone

**Ship Cone** er eit kjegleforma fjell 1,5&nbsp;km sør for Townrow Peak i Tilman Ridge i Allan Hills i Oates Land. Det vart undersøkt av New Zealand Antarctic Research Program (NZARP) Allan Hills Expedition, 1964, som gav det namn etter ein liknande fjelltopp i Hokonui Hills på New Zealand.

## Kjelder
Smith Heights

**Smith Heights** er den høgaste delen av eit virvar av fjelltoppar mellom Kennett Ridge og Junction Spur i austlege delen av Darwin Mountains. Fjellet vart kartlagt av Victoria University of Wellington Antarctic Expedition (VUWAE), 1962–63, og kalla opp etter G.J. Smith, eit ekspedisjonsmedlem.

## Kjelder
Mount Southard

**Mount Southard** er eit einsamt fjell (2400 moh) som ligg 5 nautiske mil (9 km) nordvest for Welcome Mountain heilt nordvest i Outback Nunataks. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1959-64. Det vart namngjeve av Advisory Committee on Antarctic Names (US-ACAN) etter Rupert B. Southard, sjefen ved Office of International Activities i USGS, med ansvar for felgruppene frå USGS som arbeidde i Antarktis. Seinare var han sjef for Topograpic Division i USGS.

## Kjelder
Stahl Peak

**Stahl Peak** er eit fjell 2 nautiske mil (3,7&nbsp;km) aust for Saburro Peak i Ravens Mountains i Britannia Range. Det har ei høgd på over 1800 moh, og er kalla opp etter Alfred E. Stahl som tente med 109 Airlift Wing som kontrollør for flymekanikarane under overføringa LC-130-operasjonane frå U.S. Navy til Air National Guard

## Kjelder
Mount Stent

**Mount Stent** er eit fjell på 2010&nbsp;moh heilt sør i Wallabies Nunataks, vest for Churchill Mountains. Det vart namngjeve etter N. E. Stent, eit medlem av gruppa som overvintra ved Cape Hallett i 1961, og arbeidde som teknikar på det geomagnetiske prosjektet her. 

## Kjelder
Sternberg Peak

**Sternberg Peak** er eit fjell (ca. 1300&nbsp;moh) som ligg 2,7&nbsp;nautiske mil (5&nbsp;km) nordaust for Rand Peak i Nebraska Peaks i Britannia Range. Det vart namngjeve av Advisory Committee on Antarctic Names (US-ACAN) etter B. Sternberg, eit medlem av den geofysiske gruppa under Rossbarrieren-prosjektet, 1973-74.

## Kjelder
Pave Frans

**Pave Frans** () var den katolske kyrkja sin pave frå 13. mars 2013 til 21. april 2025. Han var den fyrste søramerikanske, og rettnok også den fyrste paven frå det amerikanske kontinentet. Han var også den fyrste ikkje-europeiske paven sidan syrisk-fødde Pave Gregor III var leiar på 700-talet. Han var erkebiskop av Buenos Aires og primas for Den katolske kyrkja i Argentina.

Han var den fyrste paven som har teke namnet Frans (latin *Franciscus*), eit namn som knyter han til både Frans av Assisi og til Frans Xavier, som var med å grunnleggje jesuittordenen, som Jorge Mario Bergoglio var medlem av. 

## Kjelder

## Bakgrunnsstoff
*Biografi på katolsk.no
Alex Doonesbury

**Alex Doonesbury** er ein av hovudpersonane i avis-teikneserien Doonesbury, og har på mange vis «arva» posisjonen som hovudrolle frå far sin, Mike Doonesbury. Alex fungerer ofte som radikalt korrektiv for den meir moderate Mike.

Alex vart fødd som ledd i ein kunst-installasjon på direktesendt kabel-TV i 1988, som dotter av J.J. Caucus og Mike Doonesbury. Mike vart først informert om fødselen då han ved eit reint tilfelle skrudde på fjernsynet. Han og J.J. var ved å gli frå kvarandre på dette tidspunktet, men dei heldt saman dei første åra etter at Alex vart fødd. Ho vart passa av Zonker Harris når foreldra trong avlasting, og utvikla tidleg ei skarp refleksjonsevne, forutan eit godt forhold til mormora Joanie Caucus, som var like frustrert over dottera som Alex var over mora. Då Mike flytta saman med Kim Rosenthal, fekk Alex ei nærskyldt sjel i huset, og saman prata dei datateknologi og utviklinga av ny programvare. Slik sett tok Alex til med lansering av eigne produkt alt frå trettenårsalderen, og ettersom ho voks til, og nettet med henne, sette ho seg føre å lansere ei rekkje domene, det eine meir mislukka enn det andre. Ho vart snart aktiv på den demokratiske sida av det amerikanske politikk-spekteret, og har argumentert godt for fri nett-tilgang og piratverksemd, til stor ergring for Mike, som hevda opphavsrettar i større grad. 

I vaksen alder møtte Alex Toggle, eller Leo deLuca, ein skada soldat frå Irak-kampanjen, som var i ei støttegruppe saman med B.D. Desse flytta saman i ei gamal campingvogn, og vart med tida gift. Dei ventar tvillingar i 2013.

Alex har livleg fantasi, og kjem ofte med svært fantastiske framtidsplanar. Dette er skildra som eit drag ho har frå mora, som ville gjera kva hending som helst til performance. Mike har og vore kjent for sine meir høgttravande lykkedraumar, så Alex må reknast som gåverik på dette punktet.
Mount Streich

**Mount Streich** er eit fjell (2250 moh) som ligg oppom Skelton Icefalls halvvegs mellom Angino Buttress og Portal Mountain. Det er kalla opp etter løytnant Paul R. (Bob) Streich, ein av dei første piliotane i US Navy Squadron VX-6 i løpet av Operasjon Deepfreeze I og II, 1955-57. Han flydde frå Little America V og gjorde rekognosering frå lufta under opprettinga av Byrd-stasjonen.

## Kjelder
Sullivan Knoll

**Sullivan Knoll** er ein einsam nunatak halvvegs mellom Marty Nunataks og Raven Mountains i Britannia Range. Han vart kalla opp etter Paul J. Sullivan, ein elektrikar i U.S. Antarctic Program ved McMurdo-basen.

## Kjelder
Mount Tadpole

**Mount Tadpole** er eit avrunda og stort sett isfritt fjell, kring 1000 moh, med ein smal rygg som går sørvest frå hovudmassivet. Fjellet ligg 4 nautiske mil (7&nbsp;km) aust-nordaust for Mount Tuatara på sørsida av Byrdbreen. Det fekk dette namnet av Advisory Committee on Antarctic Names (US-ACAN) på grunn av utsjånaden. *Tadpole* er eit engelsk ord for rumpetroll.

## Kjelder
Tate Peak

**Tate Peak** er eit spisst fjell, 1885 moh, som ligg 2 nautiske mil (3,7 km) aust for Escalade Peak ved sørsida av Skelton Neve. Det vart namngjeve av Advisory Committee on Antarctic Names (US-ACAN) i 1964 etter løytnant T.N. Tate i U.S. Navy ved McMurdo-basen, 1963.

## Kjelder
Rumpetroll

**Rumpetroll** er larvene til halelause amfibium. Dei lever i vatn, andar med gjeller og har lang symjehale. Etter få dagar mistar dei dei utvendige gjellene og går over til å ande med indre gjeller i eit gjellekammer. Dette opnar seg i ein til to traktforma andehol på hudoverflata. Under den vidare utviklinga vert gjellene og halen tilbakedanna og det vert utvikla bein og dei krabbar på land. 

## Kjelder
*rumpetroll. (27.02.2013) I Store norske leksikon. Henta frå: http://snl.no/rumpetroll 

## Bakgrunnsstoff
Tricorn Peak

**Tricorn Peak** er eit snødekt fjell, 2320 moh, på ryggen mellom Astrobreen og Skuabreen i nordlege delar av Miller Range. Det vart sett av den nordlege gruppa frå New Zealand Geological Survey Antarctic Expedition (NZGSAE) (1961-62) og fekk dette namnet på grunn av likskapen til ein trehjørna hatt.

## Kjelder
Ward Tower

**Ward Tower** er eit markant fjell, 2760&nbsp;moh, 3&nbsp;nautiske mil (6&nbsp;km) aust-nordaust for Mount Aldrich på hovudryggen av Britannia Range. Det vart namngjeve av Advisory Committee on Antarctic Names (US-ACAN) etter offiser Edward M. Ward i U.S. Navy som var øvstkommanderande i U.S. Navy-skvadron VX-6 i løpet av Operasjon Deep Freeze I og II, 1955–56 og 1956-57.

## Kjelder